CELEX: 62009TN0049
Language: mt
Date: 2009-01-30 00:00:00
Title: Kawża T-49/09: Rikors ippreżentat fit- 30 ta’ Jannar 2009 – Evropaïki Dynamiki vs Il-Kummissjoni

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/29
            
         Rikors ippreżentat fit-30 ta’ Jannar 2009 – Evropaïki Dynamiki vs Il-Kummissjoni
   (Kawża T-49/09)
   2009/C 90/45
   Lingwa tal-kawża: L-Ingliż
   
      Partijiet
   
   
      Rikorrenti: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u P. Katsimani, avukati)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrent
   
   
               —
            
            
               tannulla d-Deċiżjoni tal-Kummissjoni li tiċħad l-offerta li r-rikorrenti għamlet fil-kuntest tal-proċedura ta’ sejħa għall-offerti REGIO-A4-2008-01 intiża għall-“Manutenzjoni u l-iżvilupp tas-sistemi informatiċi tad-Direttorat Ġenerali tal-Politika Reġjonali” (1) ikkomunikata lir-rikorrenti b’ittra tal-21 ta’ Novembru 2008 u kull deċiżjoni oħra relatata magħha, inkluża dik li l-kuntratt jingħata lill-offerent magħżul;
            
         
               —
            
            
               tordna lill-Kummissjoni tħallas lir-rikorrenti d-danni sofferti abbażi tal-proċedura ta’ sejħa għall-offerti inkwistjoni f’ammont ta’ EUR 4 520 845,05;
            
         
               —
            
            
               tordna lill-Kummissjoni tħallas l-ispejjeż legali tar-rikorrenti b’konnessjoni ma’ din is-sejħa għall-offerti, anki jekk dan ir-rikors jiġi miċħud.
            
         
      Motivi u argumenti prinċipali
   
   F’din il-kawża, ir-rikorrenti titlob l-annullament tad-deċiżjoni tal-konvenuta li tiċħad l-offerta li r-rikorrenti għamlet fil-kuntest tal-proċedura ta’ sejħa għall-offerti REGIO-A4-2008-01 intiża għall-“Manutenzjoni u l-iżvilupp tas-sistemi informatiċi tad-Direttorat Ġenerali tal-Politika Reġjonali” u li l-kuntratt jingħata lill-offerent magħżul. Barra minn hekk, ir-rikorrenti titlob kumpens għad-danni allegatament sostnuti abbażi tal-proċedura ta’ sejħa għall-offerti inkwistjoni.
   Insostenn tat-talbiet tagħha, ir-rikorrenti tressaq erba’ motivi.
   Fl-ewwel lok, hija targumenta li l-Kummissjoni kisret il-prinċipju ta’ trattament ugwali billi introduċiet a posteriori l-kriterji li ma kinux magħrufa mill-offerenti u billi użat formula ta’ evalwazzjoni diskriminatorja.
   Fit-tieni lok, ir-rikorrenti ssostni li l-kumitat ta’ evalwazzjoni ma pprovdiex bizzejjed motivazzjoni għad-deċiżjoni tiegħu.
   Fit-tielet lok, ir-rikorrenti ssostni li l-Kummissjoni naqset milli tosserva r-rekwiżiti proċedurali sostanzjali billi introduċiet kumitat ta’ evalwazzjoni kumplimentari.
   Fir-raba’ lok, ir-rikorrenti ssostni li l-konvenuta bbażat l-evalwazzjoni tagħha tal-offerta tar-rikorrenti fuq kunsiderazzjonijiet u preżunzjonijiet infondati, u b’hekk wetqet żbalji serji u manifesti ta’ evalwazzjoni u abbużat mill-poter tagħha.
   
      (1)  ĠU 2008/S 117-155067